பாக்கியவான்: முதல் இரண்டு வசனங்களில் “பாக்கியவான்” என்ற வார்த்தைகள் வருகிறதை நாம் பார்க்கலாம்.ஆங்கிலத்தில் “Blessed” என்ற வார்த்தை சொல்லப்படுகிறது. அதாவது “ஆசீர்வதிக்கப்பட்டவன்” என்று அர்த்தம். யார் அந்த பாக்கியவான்? ஆம் பாவங்கள் மன்னிக்கப்பட்டவனே பாக்கியவான். அங்கு பாருங்கள். ஒரு பாவியை எவ்வளவு பங்கரமான விதத்தில் சித்தரிக்கிறது. அந்த இரண்டு வசனங்களில், மூன்று விதமான பதங்களை நாம் பார்க்கலாம், “எவனுடைய மீறுதல், எவனுடைய பாவம், எவனுடைய அக்கிரமம்”. இப்படிப்பட்ட கொடூரமான,துன்மார்க்கமான வாழ்க்கையை வாழ்ந்துகொண்டிருக்கிற, தேவனுக்கு எதிராக காணப்படுகிற பாவியைதான், அந்த பரிசுத்த தேவன்தாமே கிறிஸ்துவின் மூலம் மன்னிக்கிறார். தேவனுடைய மன்னிப்பை பெற்ற இவனே பாக்கியவான் என்று அழைக்கப்படுகிறான். இதை வாசிக்கிற நீ “பாக்கியவான்” என்று சொல்ல முடிகிறதா? இந்த ஆசீர்வாதத்தை பெற்ற மனுஷனாக இவ்வுலகத்தில் வாழ்கிறாயா? இவ்வுலகத்தில் அநேகர், இவ்வுலக ஆசீர்வாதங்களை கொண்டுள்ளனர்,ஏன்? அவர்கள் கிறிஸ்தவர்கள்கூட இருக்கலாம் ஆனால், தேவன் அருளும் இந்த முக்கிய ஆசீர்வாதத்தை அவர்கள் கொண்டிருக்கவில்லையென்றால், மேலே சொல்லப்பட்ட வண்ணமாக, அவர்கள் மீறுதல்,பாவம், அக்கிரமம் நிறைந்தவர்களாய், தேவனுக்கு எதிரானவர்களாய், பாவிகளாய், துன்மார்க்கமானவர்களாய் தேவனுடைய நீதியான தண்டனையாகிய நரக ஆக்கினையை அடைகிறவர்களாய் உள்ளனர். ஐயோ! இவ்விதமான கூட்டத்தில் நானும் ஒருவனாய் இருக்கிறேனே என்று அங்கலாய்கிறாயா? இதிலிருந்து நான் தப்பிக்க வேண்டுமே என்று கலங்குகிறாயா? ஓ! இவ்விதமான உணர்வு உனக்குள் இருப்பது மிகவும் நல்லது. அருமையான சகோதரனே! சகோதிரியே! நீ, நீதான் மேற்கொண்டு என்ன செய்ய வேண்டும் என்பதை இதோ, சங்கீதக்காரன் கூறும் அறிவுரையை கேள்